Villmarken kaller

Villmarken kaller er en prisbelønt naturfilm fra 1964 av Albert W. Owesen som ville vise naturens mangfold og øke folks bevissthet om natur og miljø.

Handling
Filmen handler om diverse dyr i norsk natur, presentert gjennom omtrent de fire årstider.  Noe spesielt plott mangler.

Produksjon 
Lyd var ordnet av Roger Arnoff, Kjell Jensen og Hærnes. Blant fotografene var Hans Hvide Bang, Knut Evensen, Olav Eikøtter og Kjell Søgård.  Zoologisk konsulent var Edvard K. Barth. Filmen tok fire år å ta opp og ett år å redigere de over 100 000 meter film ned til 2 700 meter.

Mottakelse
Den debuterte på Scala kino i Oslo den 14. september 1964 og ble sendt femten uker til ende.
Den solgte bra  og mottok derfor Sølvklumpen den 1. oktober 1965 for kinoåret 1964.  Den satte flere rekorder ved kinoer rundt om i landet, men skolebarna betalte jo reduserte billetter.

Kritikk
Filmmaterialet ble senere delt opp i flere kortfilmer om bevere og rørsangere. Per Høst anklaget Owesen for å ha filmet elger bak et gitter, at rørsangeren med gjøk i redet egentlig var svensk, og for at musene var filmet i Per Hafslunds kjeller, noe Hafslund ikke ville kommentere.  Owesen sa at elgsekvensene var av svenske Kurt Hellstrøm samt Owesen, fra Skrukkelia i Hurdal, i samarbeid med viltassistent Sterner. I et motsvar sa Owesen at Per Høst hadde brukt tamme rever i opptakene på en øy ved Larkollen, til sin film om Dyreliv i Oslomarka.  Til dette svarte Høst at det dreide seg om at en rev ble filmet med en død og utlagt hare i munnen.

Eksterne lenker 
 

Norske dokumentarfilmer
Norske dokumentarfilmer fra 1960-årene
Filmer om naturvern og økologi
Friluftsliv i Norge
Norskspråklige filmer
Vinnere av Sølvklumpen
Filmer lagt til villmarksområder
Naturdokumentarer